**R O M Â N I A**

## JUDEŢUL TELEORMAN

**PRIMĂRIA ORAŞULUI VIDELE**

**PRIMAR**

**D I S P O Z I Ţ I E**

Privind**:** aprobareaRegulamentului privind derularea procesului de alegere a reprezentanților salariaților din cadrul Primăriei Oraşului Videle

**PRIMARUL ORAŞULUI VIDELE, JUDEŢUL TELEORMAN**

**-GOGAN CORNEL-**

**Având în vedere:**

- Referatul nr. 15732/09.09.2025 al Serviciului Resurse Umane, Salarizare, Informaticǎ, Autorizӑri, Taximetrie şi Comerţ, Problemele Romilor şi Parc Auto din cadrul aparatului de specialitate al primarului Oraşului Videle;

- Propunerea conducerii instituţiei privind desemnarea salariaţilor care vor constitui comisia de organizare a alegerilor reprezentanţilor salariaţilor în cadrul Primăriei Oraşului Videle;

* Prevederile art. 221 alin. (1) și (2) din Legea nr. 53/2003 privind Codul muncii, (r1), cu modificările şi completările ulterioare;
* Prevederile art. 57 alin. (1) și (2), 58, alin (2) din Legea nr. 367/2022 privind dialogul social cu modificările şi completările ulterioare;

În temeiul art. 196 alin. (1) lit. b) din Ordonanța de urgență nr. 57/2019 privind Codul administrativ cu modificările şi completările ulterioare,

**DISPUNE:**

### Art. 1. Se aprobă Regulamentul privind derularea procesului de alegere a reprezentanților salariaților din cadrul Primăriei Oraşului Videle conform anexei la prezenta şi care face parte integrantă din aceasta.

**Art. 2.** Sedesemnează salariaţii care vor constitui comisia de organizare a alegerilor reprezentanţilor salariaţilor în cadrul Primăriei Oraşului Videle, după cum urmează:

**Preşedintel comisiei:** Băjan Maria – inspector, Compartiment Proiecte cu Finanţare Externă;

**Membru:** Stancu Mădălina Ioana – inspector, Compartiment Administraţie Publică Locală;

**Membru:** Căldăraru Ileana – referent, Compartiment Protecţia Mediului.

**Art. 3.**  Cu aducerea la îndeplinire a prevederilor prezentei dispoziţii se însărcinează persoanele nominalizată la art. 2 din prezenta.

**Art. 4.** Secretarul general al oraşului Videle, prin grija Compartimentului Cancelarie, va comunica prezenta dispoziţie Instituţiei Prefectului Judeţului Teleorman pentru exercitarea controlului de legalitate, persoanelor nominalizate la art. 2, precum şi Serviciului Resurse Umane, Salarizare, Informaticǎ, Autorizӑri, Taximetrie şi Comerţ, Problemele Romilor şi Parc Auto.

**P R I M A R,**

**Gogan Cornel**

**Contrasemnează pentru legalitate,**

**SECRETAR GENERAL,**

**Ivan Corina Nicoleta**

**Videle**

Nr….407/.10.09.2025

**Anexă la Dispoziia Primarului Oraşului Videle nr. 407/10.09.2025**

**Regulamentul privind derularea procesului  
de alegere a reprezentanților salariaților   
din cadrul Primăriei Oraşului Videle**

CAPITOLUL I

PREAMBUL

Art. 1

1. Prezentul regulament este întocmit în conformitate cu prevederile Legii nr. 53/2003 - Codul Muncii, republicată, cu modificările și completările ulterioare și ale Legii nr. 367/2022 privind dialogul social și are drept scop reglementarea procedurii de alegere a reprezentanților salariaților din cadrul Primăriei Oraşului Videle întrucât organizația sindicală constituită la nivelul instituției nu are reprezentativitate la nivel de unitate.
2. În cadrul Primăriei Oraşului Videle se va desfășura procesul de alegere a reprezentanților salariaților în conformitate cu art. 221 alin. (1) și (2) din Legea nr. 53/2003 - Codul Muncii, republicată, cu modificările și completările ulterioare:

Alin. (1) *”La angajatorii la care sunt încadrați mai mult de 20 de salariați și la care nu sunt constituite organizații sindicale reprezentative conform legii, interesele salariaților pot fi promovate și apărate de reprezentanții lor, aleși și mandatați special în acest scop”.*

Alin. (2) *”Reprezentanții salariaților sunt aleși în cadrul Adunării Generale a salariaților, cu votul a cel puțin jumătate din numărul total al salariaților”.*

și art. 57 alin. (1) și (2) din Legea nr. 367/2022 privind dialogul social:

Alin. (1) *”La angajatorul la care sunt încadrați minimum 10 angajați/ lucrători și la care nu există sindicat, interesele angajaților/ lucrătorilor pot fi promovate și apărate de reprezentanții lor, aleși și mandatați special în acest scop, conform legii”.*

Alin. (2) *”Reprezentanții angajaților/ lucrătorilor sunt aleși cu votul a cel puțin jumătate plus unu din numărul total al angajaților/ lucrătorilor din unitatea respectivă”.*

Art. 2

1. Etapele de organizare și desfășurare al alegerilor reprezentanților salariaților pentru mandatul de reprezentant al salariaților este detaliat în anexa nr. 1.1 a prezentului regulament.
2. Etapele de organizare și desfășurare al alegerilor reprezentanților salariaților pentru mandatul de reprezentant al salariaților va fi publicat pe site-ul instituției [www.primariavidele.ro](http://www.primariavidele.ro).

Art. 3

1. Organizarea și desfășurarea procesului de alegere a reprezentaților salariaților din cadrul Primăriei Oraşului Videle se realizează cu respectarea principiilor legalității, transparenței, răspunderii publice, responsabilității, precum și a drepturilor și libertăților salariaților și a normelor etice și deontologice.
2. Au dreptul de a alege reprezentanți ai salariaților numai angajații care sunt numiţi în funcţie publică sau dețin contract individual de muncă şi care nu au raportul de serviciu/muncă suspendat.
3. Pot fi aleşi ca reprezentanţi ai salariaţilor salariaţii care au capacitate deplină de exerciţiu.
4. Pot avea calitatea de reprezentanţi ai angajaţilor/lucrătorilor persoanele care sunt încadrate la angajator pe baza unui contract individual de muncă sau raport de serviciu şi au împlinit vârsta de 18 ani.

Conform prevederilor art. 58 alin. (4) din Legii nr. 367/2022 privind dialogul social *^persoanele care ocupă funcții de conducere care asigură reprezentarea administrației în raporturile cu angajații/ lucrătorii sau care participă la decizia conducerii întreprinderii la nivelul unității nu pot fi aleși ca reprezentanți ai angajaților/ lucrătorilor”.*

1. Numărul de reprezentanți aleși ai salariaților din cadrul Primăriei Oraşului Videle este de 2 salariați, conform referatului nr. 15727/09.09.2025 privind stabilirea numărului de reprezentanți ai salariaților/ lucrătorilor care urmează a fi aleși și mandatați în cadrul Primăriei Oraşului Videle, și aprobat de conducătorul instituţiei.

CAPITOLUL II

PRINCIPII GENERALE

Art. 4

1. Alegerea reprezentanților salariaților reprezintă atributul exclusiv al salariatilor din cadrul Primăriei Oraşului Videle.
2. Reprezentanții salariaților au, în conformitate cu prevederile legale în vigoare, următoarele atribuții principale, fără a se limita la acestea:
3. să urmărească respectarea drepturilor salariaților, în conformitate cu legislația în vigoare, cu contractul colectiv de muncă aplicabil, cu contractele individuale de muncă și cu regulamentul intern;
4. să participe la elaborarea regulamentului intern;
5. să promoveze interesele salariaților referitoare la salariu, condiții de muncă, timp de muncă și timp de odihnă, stabilitate în muncă, precum și orice alte interese profesionale, economice și sociale legate de relațiile de muncă;
6. să sesizeze inspectoratul de muncă cu privire la nerespectarea dispozițiilor legale și ale contractului colectiv de muncă aplicabil;
7. să negocieze contractul colectiv de muncă, în condițiile legii;
8. Pentru a fi validat procesul privind alegerea reprezentanților salariaților este necesară prezența a 50% + 1 din numărul total de salariați cu drept de vot în conformitate cu prevederile art. 221 din Legea nr. 53/2003 - Codul Muncii - republicată, cu modificările și completările ulterioare și art. 57 alin. (2) din Legea nr. 367/2022 privind dialogul social.
9. Conform prevederilor art. 226 din Legea 53/2003 - Codul Muncii *”pe toată durata exercitării mandatului, reprezentantii salariaților nu pot fi concediați pentru motive ce țin de îndeplinirea mandatului pe care l-au primit de la salariați”.*
10. Activitatea de desfășurare a alegerilor va fi organizată astfel încât să nu creeze disfuncționalități în activitatea Primăriei Oraşului Videle.
11. Durata mandatului va fi de maxim 2 ani. Mandatul reprezentanților încetează de drept la data încheierii mandatului sau la momentul în care o organizație sindicală va deține reprezentativitate la nivelul Primăriei Oraşului Videle.

CAPITOLUL III

COMISIA DE ORGANIZARE A ALEGERILOR

Art. 5- Desemnarea comisiei

1. Comisia de organizare a alegerilor, nominalizată /desemnată prin Dispoziția primarului, va funcționa ca organism imparțial, responsabil cu organizarea și desfășurarea procedurilor de alegeri și își va desfășura activitatea în perioada alegerilor la sediul Primăriei Oraşului Videle.
2. Angajatorul va asigura membrilor Comisiei de organizare a alegerilor numărul de ore necesar îndeplinirii sarcinilor legate de organizarea alegerilor, fără a le fi afectate drepturile de natură salarială. Pentru orele prestate cu ocazia alegerilor, membrii Comisiei de organizare a alegerilor vor fi remunerați ca și cum ar presta activitate la locul de muncă.
3. In perioada alegerilor, angajatorul, în caz de necesitate, va aproba efectuarea de muncă suplimentară pentru membrii Comisiei de organizare a alegerilor. Munca suplimentară se efectuează și se compensează în conformitate cu prevederile legale în vigoare.
4. Comisia de organizare a alegerilor va fi formată din 3 persoane, respectiv un preşedinte şi 2 membri.

Art. 6 - Comisia de organizare a alegerilor are următoarele atribuții:

1. Informează personalul cu privire la procedura de alegere a reprezentanților salariaților prin publicare pe site-ul instituției [www.primariavidele.ro](http://www.primariavidele.ro);
2. Asigură tipărirea buletinelor de vot;
3. Solicită Serviciului Resurse Umane, Salarizare, Informatică, Autorizări Taximetrie şi Comerţ, Problemele Romilor şi Parc Auto listele cu salariații care se află în executarea unui raport de serviciu/contract individual de muncă precum și situația salariaților cărora li s-a aplicat o sancțiune disciplinară neradiată.
4. Elaborează listele electorale - (anexa 1.5);
5. Consemnează în listele electorale participarea la alegeri a salariaților cu drept de vot;
6. Centralizează voturile;
7. Validează rezultatul alegerilor;
8. Comunică rezultatul final al alegerilor prin afișare la avizierul instituției precum și publicare pe site-ul instituției www primariavidele. ro, în termen de o zi lucrătoare de la încheierea procesului de alegere a reprezentanților salariaților;

CAPITOLUL IV

ALEGEREA REPREZENTANȚILOR SALARIAȚILOR

Art. 7 - Desfășurarea alegerilor reprezentanților salariaților.

1. Alegerile reprezentanților salariaților se desfășoară la sediul Primăriei Oraşului Videle, oraşul Videle, str. Republicii, nr. 2, judeţul Teleorman.
2. Comisia de organizare a alegerilor va decide asupra aspectelor legate de organizarea și buna desfășurare a procesului efectiv de votare (sigilarea urnei, desigilarea urnei, numărarea voturilor).

Art. 8 - Listele electorale

1. Elaborarea listelor electorale (fără codul numeric personal) și aducerea la cunoștința salariaților a locului unde se desfășoară alegerea reprezentanților salariaților se fac cu cel puțin 1 zi calendaristică înainte de începerea perioadei pentru alegerea reprezentanților salariaților.
2. Alegătorii au dreptul să verifice înscrierea în listele electorale. Sesizările împotriva omisiunilor, a înscrierilor greșite și a oricăror erori în listele electorale se pot face oricând, până la încheierea procesului de alegeri, la Comisia de organizare a alegerilor, acesta având obligația să se pronunțe pe loc sau în cel mult 4 de ore de la înregistrare.

Art. 9 - Buletinele de vot

1. Buletinele de vot vor fi tipărite de către Comisia de organizare a alegerilor.
2. Vor fi declarate nule voturile care nu exprimă nici o opțiune, voturile care exprimă mai multe opțiuni.
3. Fiecare alegător va confirma primirea buletinului de vot prin semnătură pe listele electorale, nefiind permisă delegarea dreptului de vot.

Art. 10 - Numărătoarea voturilor

1. Numărătoarea voturilor se va face în prezența tuturor membrilor comisiei de organizare a alegerilor.
2. Se numără toți alegătorii din listele electorale care au participat la vot și se consemnează numărul lor în rubricile corespunzătoare din procesul-verbal (model - anexa 1.3).
3. Comisia de organizare a alegerilor procedează la deschiderea urnelor. După deschiderea urnelor se numără buletinele de vot valabil exprimate și buletinele de vot nule (voturile care nu exprimă nici o opțiune, voturile care exprimă mai multe opțiuni).
4. Se consemnează distinct, în procesul-verbal, numărul buletinelor de vot nule și numărul buletinelor de vot valabil exprimat.
5. Președintele citește, cu voce tare, la deschiderea fiecărui buletin, opțiunea votată și arată buletinul de vot celor prezenți.
6. Pe formularul prevăzut în anexa 1.4, președintele comisiei, asistat de cel puțin încă un membru al acesteia, consemnează opțiunea care rezultă prin citirea fiecărui buletin de vot. Fiecare buletin de vot citit și consemnat în formular este așezat de către președinte, ajutat de către ceilalți membri ai comisiei, într-un pachet separat pentru fiecare opțiune supusă votării.
7. Pentru buletinele de vot neutilizate, buletinele de vot nule și buletinele de vot cu voturi valabil exprimate se fac pachete separate.
8. Rezultatele se vor centraliza la finalizarea procesului de alegere a reprezentanților salariaților de Comisia de organizare a alegerilor și vor fi publicate pe site-ul instituției [www.primariavidele.ro](http://www.primariavidele.ro), în termen de o zi lucrătoare de la încheierea procesului de alegere a reprezentanților salariaților.
9. După încheierea procesului verbal de consemnare a rezultatelor alegerilor, președintele Comisiei de organizare a alegerilor va preda Serviciului Resurse Umane, Salarizare, Informatică, Autorizări Taximetrie şi Comerţ, Problemele Romilor şi Parc Auto, pe bază de proces verbal de predare - primire, toate documentele aferente procesului de alegere a reprezentanților salariaților.
10. Angajatorul are obligația de a păstra în arhivă, toate documentele referitoare la procedura de alegeri, pe o perioadă de 4 ani, de la data încheierii alegerilor.

CAPITOLUL V

VALIDAREA ALEGERILOR

Art. 11

1. Comisia de organizare a alegerilor completează un proces-verbal privind centralizarea voturilor și constatarea rezultatului alegerilor reprezentanților salariaților. Modelul procesului-verbal se constituie în anexa 1.3 la prezentul regulament.
2. Validarea rezultatului alegerilor se realizează în condițiile îndeplinirii cvorumului (50% + 1 din numărul total de salariați cu drept de vot). În cazuri bine întemeiate, Comisia de organizare a alegerilor poate solicita prelungirea perioadei alocate votului salariaților Primăriei Oraşului Videle.
3. În cazul în care nu este îndeplinit cvorumul de 50% +1 din numărul salariaților de pe lista de vot - salariați cu drept de vot, aceeași procedură se va relua până la realizarea cvorumului.

CAPITOLUL VI

DISPOZIȚII FINALE

Art. 12

1. Prezentul regulament se publică pe site-ul Primăriei Oraşului Videle [www.primariavidele.ro](http://www.primariavidele.ro).
2. Prevederile prezentului regulament se aplică tuturor salariaților din cadrul Primăriei Oraşului Videle care se află în executarea unui raport de serviciu/ contract individual de muncă.
3. Anexele nr. 1.1, 1.2, 1.3, 1.4 și 1.5 fac parte integrantă din prezentul regulament.

PRIMAR,

GOGAN CORNEL

Anexe la Regulamentul privind derularea procesului de alegere a reprezentanților salariaților

Anexa 1.1

Etapele de organizare și desfășurare a procesului de votare pentru alegerea reprezentanților salariaților din cadrul Primăriei Oraşului Videle

- Aprobarea Regulamentului privind derularea procesului de alegere a reprezentanților salariaților prin dispoziție a primarului;

- Constituirea Comisiei de organizare a alegerilor prin dispoziție a primarului;

- Publicarea pe site-ul [www.primariavidele.ro](http://www.primariavidele.ro) a regulamentului de alegeri și a dispoziției de numire a membrilor Comisiei de organizare a alegerilor;

— Informarea tuturor angajaților cu privire la aprobarea Regulamentului privind derularea procesului de alegere a reprezentanților salariaților, precum și solicitarea de prezentare pentru exercitarea votului;

- Elaborarea listelor electorale şi tipărirea buletinelor de vot;

- Derularea votului pentru alegerea reprezentanților salariaților din cadrul Primăriei Oraşului Videle, stabilită în data de 11.09.2025;

- Numărarea voturilor;

- Comunicarea rezultatelor finale ale alegerilor reprezentanților salariaților prin publicarea acestora pe site-ul [www.primariavidele.ro](http://www.primariavidele.ro).

- Mandatarea reprezentanților salariaților prin dispoziție a primarului

**Primăria Oraşului Videle**

Anexa 1.2

BULETIN DE VOT

Votul salariaţilor propuşi pentru a fi aleşi reprezentanţii salariaţilor la nivelul Primăriei Oraşului Videle

De acord cu propunerile Nu sunt de acord cu propunerile

Votul salariaților se exprimă prin scrierea X în căsuţa corespunzătoare.

**Primăria Oraşului Videle**

Anexa 1.3

PROCES-VERBAL

privind alegerea reprezentanților angajaților din cadrul

**Primăriei Oraşului Videle**

încheiat astăzi,

Primăria Oraşului Videle, are un număr total de ................ angajați. La alegerea reprezentanților salariaților participă un nr. de ................. angajați, fiind absenți un nr. de ............... salariați potrivit listei electorale cu semnătura fiecărui salariat, ce constituie Anexa 1.5, îndeplinindu-se dispoziția prevăzută la art. 221 alin. (2) din Codul muncii actualizat și din art. 57 alin. (2) din Legea nr. 367/2022 privind dialogul social, care prevede că reprezentanții salariaților sunt aleși cu votul a 50 % + 1 din numărul total al salariaților.

Numărul de reprezentanţi ai angajaţilor propuşi pentru a fi aleşi este de 2 ca urmare a acordului încheiat cu reprezentantul legal al instituţiei prin referatul nr. 15727/09.09.2025 şi conform art. 58 alin.2 din Legea nr . 367/2022.

Se propun urmatorii : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Propunerile se supun votului. Din totalul de \_\_\_\_\_\_salariati prezenti , \_\_\_\_\_\_\_\_ salariati au votat ,, de acord”, si \_\_\_\_\_\_\_ \_\_\_\_\_\_\_\_\_au votat ,,nu sunt de acord”.

Cu o majoritate de voturi ,,de acord”, s-au ales ca reprezentanti ai angajatilor, urmatorii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Durata mandatului reprezentantilor salariatilor este de 2 ani. Mandatul reprezentanților încetează de drept la data încheierii mandatului sau la momentul în care o organizație sindicală va deține reprezentativitate la nivelul Primăriei Oraşului Videle.

Alegerea reprezentanților angajaților se va încheia la nivel de unitate, pentru perioada septembrie 2025 — septembrie 2027. Din totalul de ........... salariați s-au prezentat la vot un număr de .............. salariați. Astfel s-a îndeplinit / nu s-a îndeplinit cvorumul necesar alegerii reprezentanților salariaților (adică 50% + 1). Din cele ............ voturi exprimate, au fost anulate un număr de ............... voturi în urma desfășurării votului, din cele ............. voturi valabil exprimate prin vot secret au fost aleși reprezentanți ai salariaților următorii:

salariatul / salariata-............... salariatul / salariata-...........

Situația nominală a voturilor este prevăzută în Anexa nr. 1.4.

Salariatii prezenti la adunarea generala a salariatilor Primăriei Oraşului Videle în conformitate cu tabelul ce constituie anexa la prezentul proces verbal, imputernicesc reprezentantii salariatilor pentru îndeplinirea următoarelor atribuții principale:

a) să urmărească respectarea drepturilor salariaţilor, în conformitate cu legislaţia în vigoare, cu contractul colectiv de muncă aplicabil, cu contractele individuale de muncă şi cu regulamentul intern;

b) să participe la elaborarea regulamentului intern;

c) să promoveze interesele salariaţilor referitoare la salariu, condiţii de muncă, timp de muncă şi timp de odihnă, stabilitate în muncă, precum şi orice alte interese profesionale, economice şi sociale legate de relaţiile de muncă;

d) să sesizeze inspectoratul de muncă cu privire la nerespectarea dispoziţiilor legale şi ale contractului colectiv de muncă aplicabil;

e) să negocieze contractul colectiv de muncă, în condiţiile legii.

**Primăria Oraşului Videle**

Anexa 1.4

Formular de consemnare a numărului de voturi

|  |  |
| --- | --- |
| **Număr de voturi ,, de acord”** | **Număr de voturi ,,nu sunt de acord”** |
|  |  |
|  |  |

Președinte comisie de organizare a alegerilor \_\_\_\_\_\_\_\_\_\_\_\_\_\_\_\_\_\_\_

Membru

Membru

**Primăria Oraşului Videle**

Anexa 1.5

Lista electorală salariaţi

|  |  |  |
| --- | --- | --- |
| **Nr. crt.** | **Nume și prenume** | **Semnătură** |
|  |  |  |
|  |  |  |
|  |  |  |
|  |  |  |

Președinte comisie de organizare a alegerilor \_\_\_\_\_\_\_\_\_\_\_\_\_\_\_

Membru \_\_\_\_\_\_\_\_\_\_\_\_\_\_\_\_\_\_

Membru \_\_\_\_\_\_\_\_\_\_\_\_\_\_\_\_\_\_